**SCÉIM SCOLÁIREACHTA GAELTACHTA 2025 DE CHUID CHOMHAIRLE CONTAE NA MÍ**

1. Caithfidh na hiarratais a bheith istigh faoin dáta atá sonraithe. Ní ghlacfar le haon iarratas a fhaightear tar éis an dáta sin, is cuma cén chúis atá leis an moill. Beidh na foirmeacha iarratais ar fáil ar shuíomh gréasáin Chomhairle Contae na Mí – [www.meath.ie](http://www.meath.ie) - agus eiseofar iad do scoileanna dara leibhéal freisin.
2. Ní cheadaítear ach iarratas amháin ó gach dalta.
3. Is é méid na scoláireachta cónaithí ná €150, nó €300 do dhalta atá ag freastal ar scoil DEIS. Ní mór úsáid a bhaint as na foirmeacha iarratais atá faofa le haghaidh Scoláireachtaí Gaeltachta agus iad a chomhlánú go hiomlán.
4. Más amhlaidh gur mó líon na n-iarratasóirí ná líon na scoláireachtaí (agus is gnách go dtarlaíonn sé seo), déantar líon na scoláireachtaí a leithroinnt ar gach Ceantar Bardasach de chuid na Comhairle. Laistigh de gach Ceantar Bardasach, roghnóidh an Cathaoirleach, ag a mbeidh an cinneadh deireadh, na hiarratasóirí rathúla ar bhonn crannchuir. Bronntar scoláireachtaí ar dhaltaí ainmnithe amháin agus do bhliain áirithe amháin. Mura bhfreastalaíonn an dalta sin ar chúrsa sa bhliain ina mbronntar an scoláireacht, ní féidir an scoláireacht a aistriú go dtí bliain eile nó do dhalta eile.
5. Is i ríomhphost a chuirfear in iúl d’iarratasóirí má éiríonn leo, agus foilseofar liosta na n-iarratasóirí rathúla sa nuachtán áitiúil agus ar shuíomh gréasáin ce chuid Chomhairle Contae na Mí.
6. Íocfar an scoláireacht i riaráiste tar éis (i) deimhniú scríofa a fháil ó scoil nó ó choláiste Gaeilge an dalta, ina ndeimhnítear gur fhreastail siad ar an gcúrsa agus (ii) admháil scríofa, ina ndeimhnítear gur íocadh as táillí an chúrsa, ó scoil nó coláiste Gaeilge an dalta, mar is cuí.
7. Eiseofar gach comhfhreagras a bhaineann leis an scéim seo le ríomhphost amháin. Mar sin, is riachtanas den scéim é go gcuirfear seoladh ríomhphoist ar fáil.
8. Ní cheadaítear d’fhostaithe de chuid Chomhairle Contae na Mí cur isteach ar an scéim seo.